Document ID: 31992R3833

ΚΑΝΟΝΙΣΜΟΣ (ΕΟΚ) αριθ. 3833/92 ΤΗΣ ΕΠΙΤΡΟΠΗΣ της 28ης Δεκεμβρίου 1992 περί καθορισμού του ρυθμού κατάργησης, για το 1993, των στοιχείων προς διασφάλιση καθώς και των ποσών των στοιχείων αυτών, στον τομέα των σιτηρών και του ρυζιού, της προστασίας της βιομηχανίας μεταποιήσεως στην Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1738/92 (2),
τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως της αγοράς του ρυζιού (3), όπως τροποποιήθηκε τελευταία από τον κανονισμό (ΕΟΚ) αριθ. 1806/89 (4),
τον κανονισμό (ΕΟΚ) αριθ. 3653/90 του Συμβουλίου της 11ης Δεκεμβρίου 1990 περί μεταβατικών διατάξεων για την κοινή οργάνωση της αγοράς σιτηρών και ρυζιού στην Πορτογαλία (5), και ιδίως το άρθρο 10 παράγραφος 1,
Εκτιμώντας:
ότι ο κανονισμός (ΕΟΚ) αριθ. 3653/90 προβλέπει την κατάγηση των στοχείων προστασίας της βιομηχανίας μεταποιήσεως στον τομέα των σιτηρών και του ρυζιού, εντός περιόδου 10 ετών από την 1η Ιανουαρίου 1991 για τα στοιχεία που εφαρμόζονται στην Πορτογαλία κατά τις ενδοκοινοτικές συναλλαγές- ότι, εντούτοις, για τον τομέα του ρυζιού, κρίνεται σκόπιμη η συνέχιση της εφαρμογής της που προβλέπεται στο άρθρο 286 παράγραφος 3 της πράξης προσχώρησης-
ότι τα βασικά ποσά που πρέπει να ληφθούν υπόψη για την κατάργηση ή την προσέγγιση είναι εκείνα που καθορίζονται από τον κανονισμό (ΕΟΚ) αριθ. 2744/75 του Συμβουλίου της 29ης Οκτωβρίου 1975 περί του καθεστώτος εισαγωγής και εξαγωγής μεταποιημένων προϊόντων με βάση τα σιτηρά και την όρυζα (6), όπως τροποποιήθηκε τελευταία από τον κανονισμό (ΕΟΚ) αριθ. 1906/87 (7), ή εκείνων που περιλαμβάνονται στο παράρτημα XXIV της πράξης προσχώρησης-
ότι, σύμφωνα με το άρθρο 287 της πράξης προσχώρησης, η διαφορά μεταξύ των σταθερών στοιχείων που εφαρμόζονται στην Πορτογαλία κατά τη διάρκεια του πρώτου σταδίου της προσχώρησης και εκείνων που υπεισέρχονται στον υπολογισμό της επιβάρυνσης κατά την εισαγωγή στην Κοινότητα, που εφαρμόζεται στα προϊόντα προελεύσεως τρίτων χωρών, καθορίζεται, την 1η Ιανουαρίου 1993, σε 49,9 % της προϋπάρχουσας διαφοράς- ότι πρέπει να ληφθεί υπόψη αυτή η νέα διαφορά στα σταθερά στοιχεία που εφαρμόζονται στην Πορτογαλία-
ότι, εξάλλου, τα σταθερά στοιχεία αποτελούν επιβάρυνση κατά την εισαγωγή που αποτελεί μέρος της εισφοράς κατά την εισαγωγή- ότι η εισφορά που εφαρμόζεται στην Κοινότητα εφαρμόζεται επίσης στην Πορτογαλία από την 1η Ιανουαρίου 1991- ότι, προκειμένου να τηρηθούν οι διατάξεις του άρθρου 287 της πράξης προσχώρησης, πρέπει να καθοριστεί η υπολειμματική διαφορά μεταξύ των σταθερών στοιχείων που εφαρμόζονται στην Πορτογαλία και εκείνων που εφαρμόζονται στην Κοινότητα, και ότι αυτή η νέα διαφορά πρέπει να προστεθεί στις εισφορές που εφαρμόζονται στην Πορτογαλία στις εισαγωγές προελεύσεως τρίτων χωρών-
ότι, εντούτοις, ο κανονισμός (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων καταγωγής κρατών ΑΚΕ ή των υπερποντίων χωρών και εδαφών (ΥΧΕ) (8), όπως τροποποιήθηκε τελευταία από τον κανονισμό (ΕΟΚ) αριθ. 523/91 (9), καθώς και ο κανονισμός (ΕΟΚ) αριθ. 3877/86 του Συμβουλίου της 16ης Δεκεμβρίου 1986 για τις εισαγωγές αρωματικής ποικιλίας όρυζας Basmati με μακρούς κόκκους, υπαγομένης στους κωδικούς ΣΟ 1006 10, 1006 20 και 1006 30 (10), όπως τροποποιήθηκε από τον κανονισμό (ΕΟΚ) αριθ. 3130/91 (11), εφαρμόζονται στις εισαγωγές στην Πορτογαλία των προϊόντων που αναφέρονται στους εν λόγω κανονισμούς-
ότι είναι σκόπιμο να υπάρξει πλήρης πίνακας των στοιχείων προς διασφάλιση της προστασίας της βιομηχανίας μεταποιήσεως-
ότι, με βάση τον παρόντα κανονισμό, καταργείται ο κανονισμός (ΕΟΚ) αριθ. 3778/91 της Επιτροπής της 18ης Δεκεμβρίου 1991 περί καθορισμού του ρυθμού κατάργησης, για το 1992 των στοιχείων προς διασφάλιση καθώς και των ποσών των στοιχείων αυτών, στον τομέα των σιτηρών και του ρυζιού, της προστασίας της βιομηχανίας μεταποιήσεως στην Πορτογαλία (12)-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η κατάργηση των σταθερών στοιχείων που αναφέρονται στο άρθρο 273 της πράξης προσχώρησης και προορίζονται για τη διασφάλιση της προστασίας της βιομηχανίας μεταποιήσεως, τα οποία εφαρμόζονται στις ενδοκοινοτικές συναλλαγές, πραγματοποιείται από την 1η Ιανουαρίου 1991:
- για τα παράγωγα προϊόντα των σιτηρών, σε δέκα ίσα στάδια κατά 10 % ή περισσότερο, εάν είναι αναγκαίο, προς διασφάλιση της προστασίας που εφαρμόζεται στις συναλλαγές μεταξύ της Πορτογαλίας και των άλλων κρατών μελών που δεν υπερβαίνει εκείνη που εφαρμόζεται στις συναλλαγές μεταξύ της Πορτογαλίας και των τρίτων χωρών,
- για τα παράγωγα προϊόντα του ρυζιού, σύμφωνα με το άρθρο 286 παράγραφος 3 της πράξης προσχώρησης.
Άρθρο 2
1. Κατά την εισαγωγή στην Πορτογαλία από τα άλλα κράτη μέλη των προϊόντων που υπάγονται στους κανονισμούς (ΕΟΚ) αριθ. 2727/75 και (ΕΟΚ) αριθ. 1418/76, εισπράττεται ποσό του οποίου το ύψος καθορίζεται στη στήλη 3 του παραρτήματος του παρόντος κανονισμού, προκειμένου να διασφαλίζεται η προστασία της βιομηχανίας μεταποιήσεως.
2. Με την επιφύλαξη των άρθρων 12 και 14 του κανονισμού (ΕΟΚ) αριθ. 715/90 και του κανονισμού (ΕΟΚ) αριθ. 3877/86, η εισφορά που εφαρμόζεται κατά την εισαγωγή στην Πορτογαλία των προϊόντων προελεύσεως των τρίτων χωρών, που αναφέρονται στο παράρτημα XXIV της πράξης προσχώρησης, αυξάνεται κατά το ποσό που αναφέρεται στη στήλη 4 του παραρτήματος του παρόντος κανονισμού.
3. Τα ποσά που καθορίζονται στο παράρτημα εφαρμόζονται από την 1η Ιανουαρίου έως τις 31 Δεκεμβρίου 1993.
Άρθρο 3
Ο κανονισμός (ΕΟΚ) αριθ. 3778/91 καταργείται.
Άρθρο 4
Ο παρών κανονισμός αρχίζει να ισχύει την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Δεκεμβρίου 1992.

Labels: 1
17
18